{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o porezu na dobit"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KPMG Croatia d.o.o.","PRAVILNIK O IZMJENAMA I DOPUNAMA PRAVILNIKA O POREZU NA DOBIT,\nČlanak 11.","S obzirom na sve veći broj događaja koji su organizirani u RH, a na kojima nastupaju strani izvođači i uzimajući u obzir utjecaj ovog vida aktivnosti na turizam i gospodarstvo RH općenito, smatramo kako je dodatno potrebno regulirati institut naknada za nastup stranih izvođača.\nČlankom 31. stavkom 10. Zakona o porezu na dobit propisano je kako se porez po odbitku po stopi od 15% plaća na naknade za nastupe stranih izvođača (umjetnika, zabavljača i športaša) kada se naknada plaća prema ugovoru s inozemnom osobom koja nije fizička osoba i u tom slučaju ne nastaje obveza obračuna poreza na dohodak i doprinosa za fizičku osobu izvođača.\nZakon o porezu na dobit ne propisuju što sve podrazumijeva pojam „naknada za nastup“ te je stoga potrebno ovaj pojam dodatno razjasniti podzakonskim propisom.\nNaime, u praksi se organizatorima zaračunavaju različite naknade koje su povezane s nastupom izvođača. Točnije, naknade se često sastoje od raznih segmenata, za koje prema gore navedenoj odredbi Zakona o porezu na dobit nije jasno je li ista u dosegu članka 31. stavka 10. Zakona o porezu na dobit i stoga oporeziva porezom po odbitku ili ne.\nPrema praktičnim iskustvima, organizatori su uz samu naknadu za nastup izvođaču dužni, između ostalog, podmiriti i:\n— Naknadu za produkciju (npr. rasvjeta, razglas, prijevoz opreme, i sl)\n\nNaknada za produkciju može biti zaračunata od društava koja su specijalizirana za pružanje takvih usluga, a ponekad, posebice kod većih izvođača, se usluge produkcije i sama naknada zaračunava od istog društva koje zaračunava i naknadu za nastup izvođača.  Omjer troška produkcije u odnosu na naknadu izvođaču varira od nastupa do nastupa no u prosjeku iznosi 40%:60% u korist izvođača do 50%:50%  \n\n— Naknadu za ugovaranje nastupa (tzv. booking fee) \n\n— Naknadu za promociju (izvođač promovira događaj na društvenim mrežama i drugim kanalima)\n \n— Naknadu za putne troškove i sl.\n\nPrema dostupnim podacima sljedeće zemlje članice EU već u lokalnom propisu ne predviđaju oporezivanje porezom po odbitku naknade produkcije i promocije: Austrija, Danska, Irska, Nizozemska i Francuska.  U Sloveniji se porezom po odbitku oporezuje naknada za nastup izvođača dok se naknada za produkciju ne oporezuje. \n\nPrijedlog za dopunu Pravilnika:\nU odnosu na navedeno, smatramo kako je potrebno sljedeće: \n— Jasno odrediti što podrazumijeva „naknada za nastup izvođača“ - je li to isključivo naknada za nastup, dok se  ostale naknade (npr. produkcija i promocija) ne smatraju dijelom naknade za nastup;\n— U odnosu na objašnjenje što se smatra naknadom za nastup izvođača propisati potpuno ili parcijalno oslobođenje od plaćanja poreza po odbitku za naknadu produkcije i promocije;\n— Ukoliko izvođač ima dvostruku ulogu, izvođač i producent, prema svim okolnostima utvrditi koja je uloga prevladavajuća.","Nije prihvaćen","Tijekom 2018. godine izvršene se izmjene Zakona o porezu na dobit s ciljem administrativnog pojednostavljenja prilikom utvrđivanja poreznih obveza i obveznih doprinosa prilikom nastupa inozemnih izvođača u Republici Hrvatskoj, u slučaju kada se naknade ugovaraju s inozemnom osobom koja nije fizička. Međutim, izborom porezne stope od 15% koja se plaća po odbitku došlo je i do značajnog poreznog rasterećenja i potpunog oslobođenja od obračuna i uplate obveznih doprinosa za nastupe inozemnih izvođača, stoga daljnje snižavanje porezne stope, posrednim umanjenjem porezne osnovice nije prihvatljivo."]